internet vaartha 715 Views
గత ఏడాదితో పోలిస్తే 12శాతం తక్కువే
న్యూఢిల్లీ : మారుతిసుజుకి తననాలుగో త్రైమాసికంలో నికరలాభం 1130 కోట్లుగా ప్రకటించింది. గత ఏడాది ఇదేకాలంలో కంపెనీ 1284 కోట్లు నికరలాభం ఆర్జించింది. గడ చిన రెండేళ్లలో నికరలాభం తగ్గడం ఇదే మొదటి సారి. దేశీయంగా చిన్నకార్ల దిగ్గజంగా పేర్కొం టున్న మారుతిసుజుకి ఇండియా నికరలాభంలో 12శాతం తగ్గింది. ఎక్కువ నిర్వహణ వ్యయం, ఉత్పత్తి నష్టంఫ్యాక్టరీల్లో కొంతమేర అశాంతి అలజడులు నెలకొనడమే ఇందుకుకీలకమని వెల్లడి అయింది. కంపెనీ 15.27 శాతం నికరవిక్రయాల్లో వృద్ధినిసాధించి 15,300కోట్లుగా ప్రకటించింది. అంతకుముందు ఏడాది ఇదేకాలంలో కంపెనీ 13,273కోట్లు ఆర్జించింది. మార్చిత్రైమాసికంలో 15.3శాతం మార్జిన్లు ఉన్నాయి. అదే గతఏడాది ఇదే త్రైమాసికంలో 15.9శాతం మార్జిన్‌ కనిపిం చింది. మార్కెట్‌నిపుణులు 14.9శాతం అంచనాల కంటే ఎక్కువగానేఉన్నాయి. ఇతర ఆదాయవనరుల పరంగా గత ఏడాది 320కోట్ల కంటే తక్కువగా 121 కోట్లు మాత్రమే సమకూరింది. విదేశీ కరెన్సీ మారకపువిలువలు, మెటీ రియల్‌ ఖర్చులు కొంత కలిసొచ్చాయి. కంపనీ షేర్లపై డివిడెండ్‌ప్రకటిం చింది. ఒక్కొక్క షేరుకు 35 రూపాయలుగా వెల్ల డించింది. కంపెనీ షేర్లుమూడుశాతం పెరి గాయి. ముడిఉత్పత్తులధరలు పెరగడం, గ్లోబల్‌ డిమాం డ్‌ నీరసించడం, విదేశీ కరెన్సీపై అనిశ్చితి వంటివి కొంత విక్రయాలు ఆర్థికఫలితాలపై ప్రభావం చూపించినట్లు మారుతి వెల్లడించింది. నికరలాభా లు గత ఏడాదితో పోలిస్తే దిగజారాయి. 11.73 శాతం క్షీణించినట్లు తేలింది. కంపెనీ మొత్తంగా చూస్తే నాలుగోత్రైమాసికంలో 3,60,402 యూనిట్లను విక్రయించి 3.9శాతం మాత్రమే స్వల్ప వృద్ధిని సాధించింది. ఎగుమతులు 27,009 యూనిట్లుగా ఉన్నాయి. రిజర్వేషన్‌ ఉద్యమాలతో కంపెనీకి పదివేల యూనిట్లు నష్టం జరిగింది. వ్యాపార ప్రకటనల ఖర్చుపెరిగింది. ఇతర ఆదాయ వనరులు తగ్గాయి. ఇవే లాభాలపై ప్రభావం చూపించినట్లు కంపెనీ వివరించింది. పన్నుల చెల్లింపులకు ముందు నిర్వ హణలాభం మార్జిన్‌ 15.7శాతంగా ఉంది. రిలయన్స్‌ సెక్యూరిటీస్‌ అంచనాలను చూస్తే ఏటికేడాదిచొప్పున 116 బేసిస్‌ పాయింట్లు పెరుగుతుందని అంచనా వేసింది. పూర్తి ఆర్థిక సంవత్సరానికిగాను మారుతిసుజుకి ఇండియా 4571.4 కోట్ల నికరలాభం ప్రకటించిం ది. అంతకుముందు ఏడాది 3711.2 కోట్లు ఆర్జించింది. కంపెనీ నికరవిక్రయాలు 56,350.4 కోట్లుగా ఉన్నాయి. గతఏడాది 48,605.5 కోట్లు గా ఉంది. 15.9శాతం పెరిగింది. ఈఆర్థిక సంవత్సరంలో వాహనాల విక్రయాలు 10.6శాతం పెరిగి 14,29,248 యూనిట్లుగా ఉన్నాయి. వీటిలో ఎగుమతులు 1,23,897యూనిట్లు ఉన్నట్లు కంపెనీవివరించింది. ఐదురూపాయల ముఖవిలువ ఉన్నవాటాకు రూ.35 డివి డెండ్‌ ప్రకటించింది. కంపెనీ షేర్లు 3.74శాతం పెరిగాయి. 3874.10 రూపాయలు చొప్పున ట్రేడింగ్‌ జరుగుతున్నాయి.